cyanic-selkie/wikianc huggingface dataset:
Det første slaget ved Bornholm (1563)
Det første slaget ved Bornholm den 30. mai 1563 mellom den svenske «bröllopsflottan» på vei til Rostock for å hente svenskekongen Erik XIVs brud og den dansk-norske blokadestyrken som var sendt til Bornholm for å avvente de svenske reaksjoner på Danmark-Norges besluttelse om å opprettholde en sjøblokade. Erik XIV med viten og vilje ønsket et sjøslag, og deretter instruktert admiral Jakob Bagge om å ignorere krav om å stryke mersseilet som tegn på respekt for dansk herredømme i dansk farvann.
Det kom til et sjøslag mellom den svenske flåten og den danske blokadestyrken ved Bornholm. De første kamphandlinger under den første store krigen mellom Danmark-Norge og Sverige var blitt innledet ved et kanonskudd gjennom det svenske flaggskipet «Elefanten»s storseilet. Svenskene vant suverent over de fåtallige danskene som mistet tre skip og opptil åtte hundre sjømenn og soldater samt admiral Brockenhuus.
Krigsutbruddet ble etterfulgt av en meget krenkende episode under triumftoget i gatene på Stockholm. Brockenhuus og de åtte hundre fangene på ordre av svenskekongen som ønsket total ydmykelse i strid med skikk og sæd, ble ydmyket på det groveste. Med det var den nordiske syvårskrigen uunngåelige mellom Danmark-Norge og Sverige.
Men den tiltenkte bruden kom ikke til Rostock, hennes far ønsket ikke å bli trukket inn i storkrigen mellom de to kongeriker og i slutten nektet å gå med på ekteskap mellom hans datter og Erik XIV. Sjøslaget eiendommelig nok har også blitt omtalt som «bryllupsslaget» selv om det var ikke blitt noe av det planlagte bryllupet.
Gangster-rap
Gangster-rap eller gangsta rap er en av hiphop-undersjangerne som startet på slutten av 1980-tallet, og var veldig populær på midten av 1990-tallet. Philadelphia artisten Schoolly D spilte inn den første gangster-rap-sang, «PSK (What Does It Mean?)» i 1985. Med denne sangen påvirket han Ice-T, som utgav den første Los Angeles gangster-rap-platen, kalt Six N the Mornin to år senere. Siden da har denne hiphop-stilen vært forbundet med Los Angeles og østkysten. Gangster-rap preges av hardcore-musikk og tekstene inneholder vanligvis temaer som narkotika, kriminalitet og prostituerte (Jírová, side 26). I boken Hip Hop Culture forklares gangster-rap som «hardcore-musikk påvirket av handlinger og livsstilen til gangstere» (Price III, side 319), men Nelson George nevner i sin bok at «ikke alle rappere som skriver voldelige tekster lever etter denne stilen» (George, side 46). De viktigste representantene for denne undersjangeren er Dr. Dre, N.W.A. og Ice-T (Jírová, side 26).
Samferdsel
Samferdsel omfatter transport av gods, personer og informasjon lokalt, regionalt og internasjonalt. Til samferdselssektoren hører planlegging, forvaltning og drift av anlegg (veg, bane, havner, fyr, radiomaster, telefonlinjer, bredbånd osv); og utvikling, vedlikehold og kontroll av transportmidler (bil, jernbanetog, fly, båt osv).
Viktige delområder av samferdsel er:
Hakan G. Sicakkan
Hakan G. Sicakkan (født 1963) er statsviter og arbeider som professor ved Institutt for sammenlignende politikk, Universitetet i Bergen.
Sicakkan er utdannet dr.polit. fra Universitetet i Bergen. Han var stipendiat ved Institutt for sammenliknende politikk, UiB (1998-2002), forsker ved Senter for utviklingsstudier, UiB (2002-2006) og forskningleder ved Unifob Global, Unifob AS (2007-2009). Han har vært gjesteforsker og gjesteprofessor ved University of Oxford (2000–2001), Københavns Universitet (1999–2000), European University Institute i Firenze (2016), Sciences Po i Paris (2016) og Humboldt-Universität zu Berlin (2016).
Han har i sin forskning konsentrert seg om problemstillinger knyttet til politikk, politiske system og sameksistens i mangfoldige og postnasjonale samfunn, med særlig fokus på demokrati, medborgerskap, offentlige rom, identitetspolitikk, mobilitet og deltakelse. Det empiriske nedslagsfelt har vært Vest-Europa og Den europeiske unionen. Sicakkan har vært internasjonal koordinator for prosjektet Eurosphere (2007-2013). I dette prosjektet fokuserte han på utviklingen av en offentlig sfære innenfor Den europeiske unionen. En liten elite dominererer ordskiftet, mens andre grupperinger ikke når fram til beslutningstagere på EU-nivå, viser foreløpige resultater pr. 2010. ). Videre har prosjektet funnet at forholdet mellom EU-institusjonene og det sivile samfunn defineres i stor grad av EU institusjonene. )
Sicakkan har vært redaktør for Norsk tidsskrift for migrasjonsforskning - NTMF (2005-2009) og Nordic Journal of Migration Research - NJMR (2010-2014). NJMR utgis i regi av Nordic Migration Research Association.
Bibliografi
Monografier og redigerte bøker
Artikler i fagfellevurderte akademiske tidsskrift og redigerte bøker
Advokatfirmaet Harris
Harris Advokatfirma AS er et norsk advokatfirma med hovedkontor i Bergen og kontorer i Førde, Sogndal, Stryn og Norheimsund. Firmaet ble etablert i 1924 av høyesterettsadvokat Sam Harris. Firmaet har i dag 43 advokater/-fullmektiger, hvorav syv har møterett for Høyesterett.
Det er sytten partnere i firmaet, som er det største advokatfirmaet i Norge utenfor Oslo. I dag er Stig J. Harris tredje generasjon Harris i firmaet, hans far Stig B. Harris jobbet også hele sin karriere i firmaet.
Harris Advokatfirma AS ble etablert i 1924 og var opprinnelig engasjert i alle typer oppdrag innenfor fast eiendom, herunder ekspropriasjon, hvor Harris representerte grunneiersiden. Nokså raskt fikk firmaet oppdrag også for næringsdrivende. Siden har firmaet utvidet til flere rettsfelt, særlig etter 1990. Firmaets klienter omfatter privatpersoner, næringsdrivende, kommuner, interkommunale foretak og statlige organer.
Advokatfirmaets eget arkiv over avsagte skjønn (dommer) innenfor ekspropriasjon daterer seg tilbake til 1946 og er landets største skjønnsarkiv utenfor Oslo.
Fra 2011 til 2015 hadde firmaet ansvaret for areal- og kontraktforvaltning av Opplysningsvesenets fonds (Kirkens) eiendommer i Norge.
Firmaet er med i det nasjonale samarbeidsorganet Advocatia og det internasjonale samarbeidsorganet Euroadvocaten.
Serritermitidae
Serritermitidae er en gruppe (familie) av insekter som tilhører underordenen termitter. Familien omfatter bare noen få arter, som lever i Sør-Amerika.
Utseende
Disse termittene ligner mye på familien Rhinotermitidae, som de er beslektet med. De kan kjennes på at soldatenes kjever er kraftig tannede på innersiden. Hos alle stadier er mandiblene påfallende spisse. De flygende stadiene har forvinger med bare én lengdeåre, litt foran midten av vingen. Fra denne går det ut tallrike skrå-årer til vingens bakkant.
Levevis
Tuene ligger i eller på bakken. I levevis ligner den mye på familien Rhinotermitidae. Serritermes serrifer lever i veggene til tuene av termitter i slekten Cornitermes (Termitidae).
Utbredelse
Serritermes serresi er kjent fra delstatene Minas Gerais og Mato Grosso i Brasil. De to Glossotermes-artene er også bare kjent fra Amazonas-området i Brasil.
Månefesten
Månefesten eller som den vanligvis kalles på kinesisk, midthøstfesten (tradisjonell kinesisk: 中秋節; forenklet kinesisk: 中秋节;: pinyin: Zhōngqiūjié, Wade-Giles: Chung ch'iu chieh; kantonesisk: Jūng chāu jit; jyutping: Zung1 cau1 zit³; POJ: Tiong-chhiu-chiat; vietnamesisk: Tết Trung Thu), regnes ofte som Kinas nest viktigste tradisjonelle høytid nest etter kinesisk nyttår som feires med sin egen vårfestivitas. Månefesten faller etter den kinesiske kalender på den 15. dagen i den åttende måned (vanligvis i slutten av september), en dag da fullmånen sies å være på sitt rundeste og klareste. Festivalen er en høstfest som markerte slutten av innhøstningstiden og begynnelsen av det mørke halvåret, men den er også en familiehøytid der fullmånen symboliserer familiens enhet og samhold.
Andre navn
Foruten midthøstfesten og månefesten kjennes festen også under navnene -
Historie
Offer til månen forekom svært tidlig i Kina, og overgangen til det mørke halvåret ble også koblet sammen med læren om de to grunnelementene yin og yang. En festival med bestemt dato vokste frem under Tangdynastiet, og fra Songdynastiet og fremover kom den til å bli knyttet til et spesielt bakverk, månekaken.
Innhøstningsfester under høstlig fullmåne lar seg spore tilbake til Shangdynastiets tid, selv om tradisjonene gjennomgikk endringer over tid grunnet endringer innen teknologi, vitenskap, økonomi, kultur og religion. Morris Berkowitz, som studerte hakkafolket i 1960-årene, antar at høstfeiringene opprinnelig begynte med tilbedelse av fjellenes guddommer etter at innhøstningen var foretatt. Disse feiringene grep ikke for alvor om seg før i første del av Tangdynastiets tid (618–907 e.Kr). > Uttrykket midthøst[festen] (中秋) finner man første gang nedtegnet i Zhouritene.
Kinesisk folklore introduserer månekaken slik: En handelsmann fra Turfan gav kaker til keiser Taizong av Tang i anledning hans seier mot xiongnuene på den femtende dag av den åttende måned. Taizong tok imot de runde kakene, pekte smilende mot månen, og sa, «Jeg vil gjerne invitere padda til å nyte hú (胡)-kaken». Så fordelte han kakene sammen med sine ministre, og fra den dag spredte skikken å spise slike húkaker(månekake) over hele Kina. (Hu siktet til nordlige barbarer, i dette tilfellet xiongnuene). Etter hvert ble kakene kalt månekaker. Selv om legenden presenterer en start på skikken å gi hverandre månekaker, ble skikken ikke alminnelig utbredt før i første del av Songdynastiets tid (906–1279 e.Kr).
Festen feires i dag på lignende sett som under Ming- og Qing-dynastiene.
Feiring
Ofrene til månen er fort lenge siden nesten bortfalt som innslag i festen, men månekaker spises i tilslutning til en familiemiddag. Det er også vanlig at man med venner begir seg til et høytliggende sted for å beundre fullmånen. Store lokale variasjoner i feiringene gjelder ellers ikke bare i Kina, men også de andre deler av Øst- og Sørøstasia der festen feires.
Myter og fortellinger
Den vanligste myten knyttet til månefesten er den om Chang'e som etter å ha drukket et livseliksir som hennes mann, mesterskytteren Hou Yi, fått tak i. Hun svevde så opp til månen for der å leve som månegudinne. Beretningen finnes i flere versjoner.
I en annen fortelling handler det også om Cháng'é bēnyuè og helten Hou Yi. Det fantes den gang ti soler, som en gang rottet seg sammen og lot tørke ramme verden slik at avlingene slo feil. Hou Yi besteg toppen av Kunlunfjellet, skjøt ned ni av solene og befalte den tiende om å stige opp og synke ned regelmessig hvert døgn.
På månen sies det også å stå en viss Wu Gang. Som straff for sine synder hugger han uten opphold på et selvlegende kassiatre.
Nebb (andre betydninger)
Nebb eller NEBB kan referere til:
François Migault
François Migault (født 4. desember 1944 i Le Mans, Frankrike, død 29. januar 2012 ) var en fransk racerfører som kjørte Formel 1 i, og. Han kjørte 16 løp, men fikk ingen poeng og hadde en 14.-plass som beste resultat.
Migaults første forsøk i Formel 1 var med det lille teamet Connew i, men han fikk bare starte et løp, Østerrikes Grand Prix 1972, som han brøt etter 22 runder grunnet et ødelagt hjuloppheng. Han skulle også starte i Storbritannia, men han startet ikke grunnet problemer med hjulopphenget. Han fikk et nytt forsøk i British Racing Motors i, etter at både Niki Lauda og Clay Regazzoni hadde gått til Ferrari.
I prøvde han seg i Hill-teamet og Williams, men uten noen uttelling.
Sri Lanka under Sommer-OL 2000
Sri Lanka under Sommer-OL 2000. Atten sportsutøvere fra Sri Lanka deltok i fire sporter under Sommer-OL 2000 i Sydney. De kom på delt 64.-plass med en sølvmedalje. Det var landets første olympiske medalje, først bronse som seden har blitt oppgradert til sølvmedalje etter at Marion Jones fra USA ble fratatt sin gullmedalje på grunn av doping.
Margarethe von Trotta
Margarethe von Trotta (født 21. februar 1942 i Berlin) er en tysk filmregissør, skuespiller og manusforfatter.
Gråpudret taigafly
Gråpudret taigafly (Xestia rhaetica) er en sommerfugl som tilhører familien nattfly (Noctuidae). Den er bare kjent fra de indre delene av Østlandet og Trøndelag i Norge.
Utseende
Et middelsstort (vingespenn 37 – 45 mm), grått nattfly med markerte tegninger. Forvingen har lyse, svartkantede nyre- og ringmerker. Bølgete, svarte og hvite mellomlinjer avgrenser vingens midtfelt. Dessuten er det en svart og hvit tverrlinje i vingens fremre halvdel nær roten, denne ender i en smal, svart rotstrek. Bak ringmerket er det et avlangt-ovalt, svartkantet tappmerke. I vingens ytre del er det svarte flekker ved framkanten, et par flekker ca. 1/3 fra framkanten og ved bakhjørnet. Langs ytterkanten går det en stiplet, mørbrun linje. Bakvingen er grå med stiplet, brunsvart ytterkant.
François Migault
Han har også deltatt i flere 24-timers løp på Le Mans. Fra 1971 til 2001 var han deltaker i løpet.
Gråpudret taigafly
Levevis
Gråpudret taigafly lever i åpen granskog med rikelig undervegetasjon av blåbær. Det bør også være mye lav på trærne. Den foretrekker høyereliggende skog, i Sør-Norge fra 500 moh. og oppover. I Trøndelag forekommer den ned til kysten i kystgranskogen i Namdalen. De voksne sommerfuglene flyr i juli – august og kommer gjerne til lys.
Utbredelse
Den finnes i fjellområdene i Mellom-Europa, i det nordlige Fennoskandia og Russland østover til Stillehavet, og i Nord-Amerika. I Norge finnes den i indre strøk av Østlandet, i Trøndelag og i Nordland nord til Rana. Arten er listet som nær truet (NT) på Norsk rødliste for arter fra 2006. Flatehogst kan være en trussel mot denne arten, men muligens ikke så alvorlig siden den stort sett lever i høytliggende skoger der hogstaktiviteten er mindre.
François Migault
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Anders Næs
Næs var lenge under kontrakt med Brann, men har ingen obligatoriske kamper for klubben. Han ble utlånt til Løv-Ham i en og en halv måned våren 2010, men dette ble forlenget ut 2010-sesongen da den opprinnelige lånetiden løp ut. Deretter ble låneperioden utvidet til hele 2011-sesongen.
I 2010 spilte han som innbytter for Brann, mens han var utlånt til Løv-Ham, i en treningskamp mot Leeds. Næs skåret det avgjørende målet i siste serierunde i 2010-sesongen som sikret Løv-Ham spill i kvalifiseringen til eliteserien.
Etter at Løv-Ham og Fyllingen ble slått sammen etter 2011-sesongen gikk Næs til Fana. Halveis i 2012-sesongen gikk Næs fra Fana til Nest-Sotra. Fra 2013 spiller han for Øystese Idrettslag, hvor han også blant annet sitter i styret og trener juniorlaget.
Dave Grossman
Dave Grossman er en videospillprogrammerer og -designer, som er mest kjent for eventyrspill gitt ut av Telltale Games og LucasArts. Han har også skrevet flere barnebøker og poesiboken Ode to the Stuff in the Sink.
Spillkarriere
Grossman skrev og programmerte The Secret of Monkey Island og Monkey Island 2: LeChuck's Revenge med Ron Gilbert og Tim Schafer hos LucasArts. Han designet også Day of the Tentacle med Schafer. Han sluttet deretter hos LucasArts i 1994 for å jobbe som frilanser.
Grossman skapte flere spill for Gilberts Humongous Entertainment, som Pajama Sam-serien. Han laget også flere barnespill for Hulabee Entertainment og Disney.
Grossman ble deretter ansatt hos Telltale Games, som er grunnlagt av tidligere ansatte hos LucasArts. I 2009 returnerte han til Monkey Island-serien som spillregissør på Tales of Monkey Island.
Barnebøker
Lyrick Publishing ga ut tre bøker skrevet av Grossman og basert på figurer fra Humongous Entertainments spill. De het Freddi Fish: The Big Froople Match, Pajama Sam: Mission to the Moon og Freddi Fish: The Missing Letters Mystery. For Fisher-Price/Nickelodeon skrev han de to interaktive bøkene SpongeBob SquarePants: Sleepy Time og Fairly OddParents: Squawkers.
Ludografi
Grossman bidro også på The Dig, Total Annihilation og Insecticide og han var manusredaktør på Voodoo Vince.
Nottinghamshire
Nottinghamshire (forkortes Notts) er et grevskap i England. Det ligger i regionen Øst-Midlands, og grenser mot South Yorkshire i nordvest, Lincolnshire i øst, Leicestershire i sør og Derbyshire i nordøst.
Det seremonielle grevskapet består av syv distrikter i det administrative grevskapet og den enhetlige myndigheten Nottingham, som ble selvstyrt i 1998. Nottingham er allikevel fortsatt administrasjonsby for grevskapet, men administrasjonen sitter utenfor området de styrer og er basert i West Bridgford i borough Rushcliffe ved en lokalisering som er rett ved Nottingham på den motsatte side av elven Trent.
I 2011 var det beregnet at grevskapet hadde en befolkning på 785 800 innbyggere. Over halvparten av befolkningen bor byområdet Stor-Nottingham (utbygde urbane område) og som fortsetter inn i Derbyshire.
Kultur
Nottinghamshire er lokaliseringen til slektshjemmet til poeten Lord Byron, Newstead Abbey, som han solgte i 1818. Det er i dag eid av byen Nottingham og åpen for besøkende. Den i sin tid beryktede forfatteren, men i dag rehabilitert, D. H. Lawrence, var fra Eastwood i Nottinghamshire. Toton var fødestedet til den engelske folkesangeren og låtskriveren Anne Briggs, kjent for hennes sang «Black Waterside».
Margunn
Margunn er et norsk og færøysk kvinnenavn. Det første navneleddet kan komme av det norrøne ordet marr som kan bety «hest» eller «hav», eller av andre navn som starter på Mar-, som Maria eller Margrethe. Det andre navneleddet kommer av det norrøne ordet gunnr, «strid».
Utbredelse
Margunn er et sjeldent navn.
Tabellen nedenfor gir en detaljert oversikt over populariteten til fornavnet Margunn i noen av de landene hvor statistikk er tilgjengelig.
Inger
Inger er et kvinnenavn med norrønt opphav. Det kan være en kortform av Ingegerd, som er dannet av det norrøne navnet Ingigerðr, «Ing» og «gård». Det kan også være en kortform av Ingrid, som er dannet av Ing og fríðr og betyr «vakker».
Inger har navnedag 26. februar i Norge og Danmark, 9. oktober i Sverige og 5. oktober i Finland.
Inger er tidligere også brukt som et mannsnavn. Det var en gammelsvensk dialektform av Ingvar.
Utbredelse
Inger er et vanlig navn i hele Skandinavia og på Grønland. Navnet er første gang kjent brukt i Sverige i 1561.
Inger var et mye brukt navn på nyfødte jenter i Sverige i perioden 1940–1959, og i Norge i perioden 1920-1960, med en topp i 1945.
I 2005 var det over 34 000 kvinner i Norge som het Inger til fornavn, over 8 000 av disse hadde Inger som eneste fornavn. Inger er dermed det nest mest brukte kvinnenavnet i Norge, etter Anne.
Det er også det femte mest brukte navnet uavhengig av kjønn, etter Anne, Jan, Per og Bjørn. Inger er i Norge mest brukt i kombinasjon med andre fornavn. De vanligste kombinasjonene var i 2005: Inger-Lise, Inger-Johanne og Inger-Marie.
I 2003 var det ca. 80 000 personer med Inger som fornavn i Sverige. I Danmark var det i 2007 over 28 000 kvinner med navnet Inger.
Bruk av navnet
På engelsk er Inger personnavnet på et vest-finsk folk som bodde i Ingermanland, der St. Petersburg senere ble bygget. Se også ingrere.
På tysk betyr Inger slimål.
Todmorden
Todmorden er en markedsby i distriktet Calderdale i det nord-engelske grevskapet West Yorkshire. Den er lokalisert rundt 27 km fra Manchester og hadde ved folketellingen i 2011 en befolkning på 11 690 innbyggere. Den er nå hovedsakelig en pendlerby for de omkringliggende storbyene Manchester, Leeds, Huddersfield og Bradford.
Grensen mellom de tradisjonelle grevskapene Yorkshire og Lancashire fulgte elven Calder som renner gjennom byen. I 1888 ble derfor grevskapsgrensen endret slik at hele Todmorden ligger i West Yorkshre.
Etymologi
Stedsnavnet Todmorden i denne skrivemåten er først gang dokumentert i 1641. Tidligere hadde byen blitt skrevet som Tottemerden, Totmardene, Totmereden eller Totmerden. Den mest aksepterte etymologien for stedsnavnet er avledet fra «Tottas grensedal», ved at første ledd er et personnavn og siste ledd henviser dalen som går nordvest fra byen og som ble oppfattet som en grenseland (jf. mark). Et alternative forslag, men usannsynlig er at navnet er sammensatt av to ord, tyske tod («død») og franske mort («død»), noe som gir meningen «død-død-skog».
Scubapro
Firmaet ble grunnlagt av Gustave de la Valle og Dick Bonin i USA i 1963. I 1997 ble Scubapro slått sammen med dykkecomputer-produsenten Uwatec, og er nå (2017) eid av firmaet Johnson Outdoors. I dag (2017) produserer Scubapro det meste innen dykkerutstyr, fra pusteventiler og dykkecomputere til dykkermasker og svømmeføtter.
Eksterne lenker
Johnson Outdoors
Bryan D. Breidenthal
Bryan Douglas Breidenthal (født 25. mai 1953 i California i USA) har vært organist i Farsund kommune for Lista menighet i Vestbygda kapell siden 1980. Han er leder og dirigent for Vanse Guttekor--Deo Gloria og Vest-Agder Kammerkor, som holder konserter over hele Sørlandet.
Han er også dirigent for skolekoret Sundtianerne, og har vært en viktig bidragsyter under byggingen og driften av organisasjonen Ung Kirkesang. Han har tidligere dirigert Sangkoret Nordvesten som han var med å bygge opp fra begynnelsen av 1980-årene og frem til 2010.
Komponist
Breidenthal er også komponist og fikk 3. premie i Ung Kirkesang Komponistkonkurranse 2001 med motetten ''Ef. 2,1-10: For vi er hans verk, skapt i Kristus Jesus til gode gjerninger. I konkurransen i 2004 hvor det var krav om komposisjoner for barn 5 – 8 år, med piano eller orgelakkompagnement til valgfri bibelsk tekst, fikk han hederlig omtale for Rop høyt av glede Sions datter'', omtalt som «en frisk melodi, velegnet for aldersgruppen».
Annen komponering
Han har også komponert melodi til et lokalt meget kjent julekonsert kalt Res Miranda – en norsk julevandring. Utover dette har han komponert utallige melodier og sanger som brukes mye i forbindelse med hans arbeid i Vanse Guttekor--Deo Gloria.
Shahid Kapoor
Shahid Kapoor (25. februar 1981 i Mumbai, India) er en skuespiller, modell og danser i Bollywood. Han debuterte som skuespiller i Bollywood som bakgrunnsdanser i filmen Taal i 1999. I 2003 vant han Filmfare Best Male Debut Award for sin rolle i filmen Ishq Vishk. Senere har vært med i 15 filmer.
Samuel Schwarz
Samuel Schwarz (født 22. august 1983 i Berlin), er en tysk skøyteløper som representerte hjemlandet i vinter-OL 2010 i Vancouver.
Personlige rekorder
Oppdatert pr 20. april 2011.
Internasjonale mesterskap
Olympiske leker (Vinter) deltatt i ett OL (ved 3 konkurranser)
Sprint-VM på skøyter (deltatt 5 ganger)
Enkeltdistanse-VM på skøyter deltatt i 4 VM (ved 6 konkurranser)
Junior-VM på skøyter deltatt i ett VM (ved 2 konkurranser)
Sammenlagt i Verdenscupen
Oppdatert etter sesongen 2010/11.
Ubenide
Ubenide er en valgkrets i landet Nauru, satt sammen av distriktene Baiti, Denigomodu, Nibok og Uaboe. Det har et areal på tilsammen 4,5 km², og en befolkning på 3 300. Det velger, som eneste valgkrets, inn fire medlemmer til landets parlament.
Hurtigløp på skøyter under Vinter-OL 1980 – 1500 meter damer
1 500 meter damer var en øvelse i hurtigløp på skøyter under Vinter-OL 1980 og ble avholdt på James B. Sheffield Olympic Skating Rink i Lake Placid, USA den 14. februar 1980.
31 utøvere fra 14 nasjoner deltok på distansen, og overdommer ved denne konkurransen var den amerikanske.
Rekorder
(*) Rekorden ble satt på høyfjellsbane (mer enn 1 000 meter over havet) og på naturis.
Følgende nye verdensrekorder og olympiske rekorder ble satt under konkurransen:
Bleikvasslia
På Karihaugen lå en arbeidsleir under andre verdenskrig. Brakkene er nå revet, og det er oppført et nytt bygg som brukes som leirsted. Bygda har butikk, skole og ungdomsklubb. Nå brukes Karihaugen som leirskole og den brukes under samlinger for konfirmanter.
Det kantonesiske kjøkken
Det kantonesiske kjøkken (kinesisk: 粵菜, pinyin: Yuecai) er et av Kinas åtte store kjøkken. Maten fra provinsen Guangdong er rettesnoren, men kjøkkenet er blitt utbredt over hele Kina og også utenlands slik at det er oppstått en rekke varianter.
Tradisjonelt ble hovedstaden Guangzhou ansett for å være det kulinariske høysetet for kjøkkenet, men fra 1970-årene har Hongkong overtatt den stillingen.
Gulaorou, også kjent som fritert svinekjøtt i søt-sur saus, er en kinesisk rett som er svært populær i det kantonesiske kjøkken og som også finnes på menyen i de fleste kinarestauranter utenfor Kina.
Skei (Jølster)
Skei er et tettsted i Sunnfjord kommune i Vestland fylke. Skei var administrasjonssenteret i Jølster kommune i Sogn og Fjordane. Tettstedet har innbyggere per 1. januar og ligger ved østenden av Jølstravatnet, omtrent tre kilometer vest for Jostedalsbreen.
AP (andre betydninger)
AP, Ap, aP og ap kan bety:
Otto Lange
Otto Lange (født 29. oktober 1879 i Dresden, død 19. desember 1944 sammesteds) var en tysk ekspresjonistisk maler og grafiker.
Han gikk i lære som dekorasjonsmaler og kom inn på kunsthåndverkskolen og deretter kunstakademiet i Dresden. Professor da var Otto Gussmann. Fra 1915 til 1919 var han lærer ved kunsthåndverkskolen i Bromberg. Han flyttet så tilbake til Dresden, og var med i Dresdner Sezession Gruppe 1919. Fra 1921 ble han medlem av Sachsens akademiske råd.
Karl Hanusch utnevnte ham til professor ved den statlige kunstskolen for tekstilindustri i Plauen i 1925. Han fikk også utsmykningsoppdrag for Lutherkirken i Ellefeldt/Vogtland og utførte arbeidene i 1926.
Nazistene sørget for at han ble avsatt i 1933, men ga ham ikke yrkesforbud. Han levde derfor som fri kunstner i Dresden til han døde 1944. Entartet-erklæringen fulgte i 1937. I alt 10 arbeider ble inndradd.
Bjørgulv Froyn
Bjørgulv Froyn (født 23. september 1945 i Oslo) er en norsk politiker (Ap) og faglig tillitsmann.
Urædd Stadion
Urædd stadion (etablert 1906 i Porsgrunn) var en norsk idrettsarena, mest for fotball og friidrett.
Bjørgulv Froyn
Han engasjerte seg tidlig på venstresiden i norsk politikk, og var først på 1970-tallet aktiv i ml-bevegelsen. Han var medlem av SUF(m-l) da han ble kjent som streikeleder under Sporveisstreiken i Oslo i 1970, der omkring 1200 ansatte i Oslo Sporveier la ned arbeidet.
Urædd Stadion
Det ble brukt mest av bylaget IF Urædd (etablert 1896) som erstatning for nedre Frednes og det midlertidige Vallermyrene. Benevnt Uræd's sportsplass ble anlegget tatt i bruk 1906 og var i sin tid en av landets aller fineste fotballbaner. Et kretsmesterskap i friidrett ble umiddelbart arrangert.
Bjørgulv Froyn
Midt på 1970-tallet engasjerte han seg i Sosialistisk Venstreparti, og var nestleder i SV fra 1977 til 1979. Han var vararepresentant for SV til Stortinget fra 1977–1981.
Urædd Stadion
Arenaen var ferdig til Porsgrunn 100-årsjubileum som kjøpstad i 1907 da byen fikk arrangere finalen i Norgesmesterskapet i fotball for herrer 1907 med 4 000 tilskuere til stede. Det nye stadion ble videre brukt til finalen i Norgesmesterskapet i fotball for herrer 1913 med 5 000 tilskuere. Anlegget ble solgt fra kommunen til klubben for kroner 5 200 i 1911, men overtatt av den finansielle redningsmann Finn C. Knudsen i 1919.
Bjørgulv Froyn
Froyn var leder for Oslo-avdelingen av Norsk Kommuneforbund (1986–1994), og hadde vervet som generalsekretær i Nordens Faglige samorganisasjon fra 1994-2000.
Urædd Stadion
Etter at klubben i 1917 etablerte egen friidretts-avdeling ble der i 1920 laget en 377.5 m løpebane, en av Skandinavias beste. NM i 5000 meter og 5-kamp ble avholdt i 1931 (og i 1946), etterfulgt av internasjonalt stevne i 1932. Byen fikk arrangere finalen i Norgesmesterskapet i fotball for herrer 1937 og bygde betongtribuner slik at antall baner ble utvidet til fem eller seks. Den endelige tilskuerrekorden er derfor 17000 fra cupfinalen mellom Mjøndalen IF og Odd Grenland i Norgesmesterskapet i fotball for herrer 1937, avholdt den 17. oktober 1937.
Bjørgulv Froyn
Han meldte seg i 1988 inn i Arbeiderpartiet. Fra 2000–2004 var han leder i Oslo Arbeiderparti, og satt på Stortinget for Oslo i perioden 2001–2005.
Urædd Stadion
Her avholdte man fra 1937 de kjente Beha-stevnene, sponset av IF Urædd's klubbsponsor Beha-Hedo,  med gode resultater fra blant andre Berit Berthelsen i 1967. I 1972 hadde man stjerneshow med flere verdensstjerner. Byens hovedarena der bak jernbane-stasjonen ble overasfaltert og flyttet til Kjølnes like ved i 1979. I 2007 ble der bestemt at 100 boliger skulle bygges på gamle Urædd stadion.
Gunnerus
Gunnerus kan vise til:
Det flerspråklige bibliotek
Det flerspråklige bibliotek (DFB) er et kompetansesenter for flerkulturelle bibliotektjenester og rådgivere for bibliotek, og en del av Nasjonalbiblioteket.
DFB kjøper inn og låner ut bøker, lydbøker, film og musikk på mange språk. Disse språkene er: Albansk, amharisk, arabisk, bosnisk, burmesisk, dari, engelsk, finsk, fransk, hausa, hindi, joruba, kinesisk, kroatisk, kurdisk, litauisk, nederlandsk, oromo, panjabi, pashto, persisk, polsk, portugisisk, rumensk, russisk, serbisk, shona, somali, spansk, swahili, tagalog, tamil, thai, tigrinja, tsjetsjensk, tyrkisk, twi, ungarsk, urdu og vietnamesisk.
Historie og bakgrunn
Bibliotek i andre deler av Norge merket også en økning i etterspørselen etter bøker på flere språk. Deichmanske bibliotek ble derfor tillagt et nasjonalt ansvar for det flerspråklige tilbudet, og fra 1975 har Staten ved Kulturdepartementet bevilget et årlig beløp til virksomheten.
Tilbudet ble raskt populært, og kravene til kompetanse samt økt arbeidsmengde tvang fram nye måter å organisere virksomheten på. I 1983 opprettet Deichmanske bibliotek Avdeling for innvandrerlitteratur. I 1996 skiftet avdelingen navn til Det flerspråklige bibliotek og ble lansert som nasjonalt kompetansebibliotek av Statens bibliotektilsyn (senere ABM-utvikling).
Det flerspråklige bibliotek har tre hovedfunksjoner:
Det flerspråklige biblioteks målgrupper:
Forlagsvirksomhet
Det flerspråklige bibliotek har eneretten i Norge til å oversette og utgi bøker fra det britiske forlaget Mantra Lingua. Bøkene er tospråklige barnebøker med tekst på norsk (bokmål) og parallelløpende tekst på arabisk, kurdisk, persisk, somali og urdu. Det er utgitt 5 bøker:
Hekkeløp
Hekkeløp er en løpegren innen friidrett. De offisielle distansene er 100 m for damer, 110 m for herrer og 400 m for begge kjønn. Frem til og med de Olympiske leker i 1968 løp damene 80 m hekk. Den korteste distansen er 60 m, som løpes innendørs og av ungdom, samt 80 m hekk som også løpes i ungdoms­klasser. Det arrangeres også konkurranser over 200 m og 300 m hekk, både for kvinner og menn, men disse distansene står ikke på det internasjonale mesterskapsprogrammet, og det noteres ikke verdensrekorder i disse øvelsene.
Hekkene er laget av metall med tverrstang i tre. De er laget slik at det trengs et press på 3,6–4 kg mot øverste kant av tverrstangen for å velte den. Høyden på hekkene varierer med lengden på løpet:
På sprintdistanser for kvinner skal avstanden til første hekk være 13 meter. Deretter står hekkene med 8,5 meters mellomrom. På sprintdistanser for menn skal avstanden til første hekk være 13,72 meter, og deretter 9,14 meter mellom hver hekk. På 400 meter hekk er avstanden mellom hekkene den samme for kvinner og menn. Første hekk skal stå etter 45 meter, deretter med 35 meters mellomrom.
De viktigste fysiske egenskapene til en hekkeløper er hurtighet, spenst, smidighet og teknikk. Det er en teknisk øvelse, som krever mye trening, både på sprint og teknikk (hekkepasseringen).
Maria Schrader
Maria Schrader (født 27. september 1965 i Hannover) er en tysk skuespillerinne, utdannet ved Max-Reinhardt-Seminar i Wien.
Maria Schrader har regissert filmen «Liebesleben» (Kjærlighetsliv). Hun skrev også manus, spilte en rolle og produserte filmen. Hun har også skrevet andre filmmanus: «RobbyKallePaul», «I was on Mars», «Stille Nacht» og «Meschugge». Hun medregisserte «I was on Mars» sammen med Dani Levy som hun var gift med på den tiden og fram til 1999. Schrader har et barn sammen med regissør Rainer Kaufmann, en datter hun har oppkalt etter Felice, en skikkelse i filmen «Aimée & Jaguar».
Rute
Rute kan referere til:
Hans Bovim
Hans Emil Bovim (født 31. mai 1915, død 4. april 2010) var rektor ved Kristelig Gymnasium 1955-1985, forkjemper for friskoler og motstandsmann under andre verdenskrig.
Han var lærersønn, tok artium ved Akers gymnasium i 1933, og studerte matematikk og fysikk ved Universitetet i Oslo 1933–40. I 1938 ble han knyttet til Kristelig Gymnasium som timelærer; 1955 til 1985 var han skolens rektor. Våren 1970 vedtok Stortinget den første privatskoleloven som sikrer godkjente privatskoler offentlig støtte. Bovim «hadde i skrift og tale kjempet for denne loven. Han formulerte klart og tydelig prinsippet om foreldreretten, som han mente var en av grunnpilarene i et levende demokrati».
Bovim hadde verv i Norges Kristelige Student- og Skoleungdomslag og Den norske santalmisjon og var en av grunnleggerne av Norsk Lærerakademi.
1. juli 1985 mottok Bovim Kongens Fortjenstmedalje i gull.
Familie
Han var onkel av professor og NTNU-rektor Gunnar Bovim.
Tour de France 2002
Tour de France 2002 var den 89. utgaven av Tour de France og ble arrangert fra 6. juli til 28. juli 2002. Rittet startet i Luxembourg og endte i Paris. Rittet står uten offisiell vinner etter at Lance Armstrong i 2012 ble fratatt seieren.
MiNensemblet
MiNensemblet er Musikk i Nordlands profesjonelle kammermusikkgruppe, som består av en strykekvartett, en blåsekvintett, kontrabass og piano. Ensemblet ble dannet i 1992, og er stasjonert i Narvik.
MiNensemblet er en del av Landsdelsmusikerordningen i Nord-Norge som feiret 30-årsjubileum i 2009. Ensemblet har helt siden starten holdt en særlig høy profil for å fremme samtidsmusikk. De har samarbeidet nært med mange komponister og jevnlig bestilt verk av disse. De siste årene har fremføring av tidlig musikk på periodiske instrumenter, deriblant ensemblets eget hammerklaver, også vært et satsingsområde. Konsertserien Mest Mozart ble startet av daværende kunstnerisk leder, fiolinisten Arvid Engegård. De senere årene har ensemblet spilt inn flere CD-er og har samarbeidet med artister som Bjørn Andor Drage, Arvid Engegård, Ole Paus, Arve Tellefsen, Mary Utiger og Bobby McFerrin. Kunstnerisk leder nå er hornisten Jonathan Williams.
Lyst taigafly
Lyst taigafly (Xestia sincera) er en sommerfugl som tilhører familien nattfly (Noctuidae). Den er finnes i de indre delene av Østlandet og i Nordland i Norge, men er meget sjelden og truet.
Levevis
Lyst taigafly lever i flerskiktet granskog med rikelig med blåbær på bakken og lav på trærne. Ulikt gråpudret taigafly foretrekker den skog i lavlandet, fortrinnsvis under 400 moh., og skogen bør være godt drenert på sand- eller grusgrunn. Larvene bruker to år på utviklingen. Den første sommeren lever de på blåbær (Vaccinium myrtillus). Deretter kryper de opp i grantrærne der de tilbringer dagene skjult blant lav på greinene, om natten spiser de på baret. De overvintrer for andre gang som fullvoksne larver før de forpupper seg om våren. De voksne sommerfuglene flyr i juni–juli og kommer gjerne til lys.
Dover Castle
Dover Castle er et befestet slott i Dover i Kent. Det er blitt beskrevet som «nøkkelen til England» på grunn av den strategiske beliggenheten og slottets betydning for Englands forsvar gjennom tidene.
Innehaveren av det viktige militære embetet Lord Warden of the Cinque Ports var også konstabel av Dover Castle.
Romersk tid
Det er mulig at det allerede var et jernalderfort, eller enda eldre befestninger, på stedet da romerne invaderte i 43. Dette styrkes blant annet av den uvanlige formen på vollene, som ikke stemmer helt med et middelalderslott. På den annen side er det ikke gjort arkeologiske funn som indikerer førhistorisk aktivitet.
Romerne bygde to 24 meter høye fyr, hvorav ett er bevart. Det er også en klassisk montrol, et leirsted, på stedet hvor normannere steg i land etter erobringen.
Saksisk og tidlig normannisk tid
Sakserne hadde et fort, eller en burgh, rundt kirken St Mary de Castro. Etter slaget ved Hastings i 1066, begynte Vilhelm Erobreren og hans styrker en marsj mot London. De gikk en stor omvei, via Romney, Dover, Canterbury, Surrey og Berkshire. Dover hadde lenge vært et viktig sted, og dette hadde blitt tydeliggjort da Cinque Ports ble opprettet i 1050. Vilhelm hadde fått rapporter om at festningen ved Dover var uinntagelig, og at det var en stor engelsk styrke der. Men da han nærmet seg, stolte engelskmennene verken på festningen eller sitt overlegne antall, og var forberedt på å overgi seg vilkårsløst. Normannerne satte fyr på festningen. Vilhelm betalte for bygging av et nytt slott, og tilbrakte åtte dager med å planlegge dette.
Det er mulig at restene av den saksiske festningen inngikk i denne, men arkeologiske funn tyder på at det var en ny motte and bailey-konstruksjon ved siden av den gamle.
Henrik IIs slott
Under Henrik II begynte slottet å nærme seg sin endelige form. De indre og ytre borggårdene og den sentrale festningen er fra denne tiden. Den sentrale festningen er en av de siste som ble bygget i rektangulær form; Maurice ingeniøren var ansvarlig for den.
I 1216, under baronenes første krig, ble slottet beleiret av Ludvig VIII av Frankrike. Han klarte å bryte seg gjennom deler av muren, men klarte ikke å ta slottet.
Den sårbare nordporten som ble brutt av Ludvig VIII ble omgjort til et underjordisk fremskutt forsvarskompleks, som inkluderer St Johns tårn. Nye porter ble konstruert i den ytre ringmuren på vestsiden (FitzWilliams port) og østsiden (Konstabelens port).
Tudortid og borgerkrig
I Tudortiden hadde kruttet gjort sitt definitive inntog i krigførigen, og forsvarsverkene måtte derfor oppgraderes. Henrik VIII, som var kommandant på slottet, var personlig tilstede for å ta seg av dette.
Under den engelske borgerkrig var slottet før på rojalistenes hender, men det ble tatt av parlamentarianerne i 1642 ved hjelp av lureri. Ikke et skudd ble avfyrt, og det er derfor bedre bevart enn mange andre slott.
Napoleonskrigene
Under Napoleonskrigene skjedde omfattende ombygninger. William Twiss, som var kommanderende ingeniør for den sørlige regionen, fullførte dette ved å legge til flere store bastioner som gav bedre kanonstillinger på østsiden, og kommandantens bastion på vestsiden. Han fjernet også taket på den sentrale festningen, og erstattet det med en murkonstruksjon som tillot at man plasserte kanoner der. Gjennom Canon's Gateway forbandt han slottets og byens forsvarsverker.
Dover ble en garnisonsby, og man trengte derfor brakker og lagerbygninger til troppene. Twiss bygde et kompleks av brakketunneler omkring femten meter under kanten av klippene. De første troppene ble innkvartert der i 1803. Da krigen var på sitt hardeste var mer enn 2000 mann innkvartert i tunnelene.
På slutten av Napoleonskrigene ble tunnelene delvis ombygget, og tatt i bruk av Coast Blockade Service for å bekjempe smugling. Dette varte bare en kort periode, og i 1826 flyttet de ut. Tunnelene lå så tomme i mer enn et århundre.
Andre verdenskrig
Da andre verdenskrig brøt ut, ble tunnelene omgjort først til tilfluktsrom og senere til en militær kommandosentral og et underjordisk sykehus. I mai 1940 styrte admiral Bertram Ramsey evakueringen fra Dunkerque, Operasjon Dynamo, fra sitt hovedkvarter under slottet.
I 1941 ble det installert en telefonsentral. Det var da nødvendig å grave ut en ny tunnel til batterier og ladere. Marinen brukte sentralen til å dirigere kommunikasjonen med skip, og til å veilede fly som lette etter nedskutte flyvere i Doverstredet.
Etter andre verdenskrig
Senere var det planer om å bygge et atomsikkert tilfluktsrom for lokale myndigheter. Dette ble oppgitt dels fordi tunnelene var i dårlig stand, og dels fordi kalkklippene ikke ville gi nok beskyttelse.
Det er fem nivåer med tunneler: A (Annexe), B (Bastion), C (Casemate), D (DUMPY) og E (Esplanade). A og C er åpne for publikum. B har gått tapt, men man undersøker området for å finne en vei inn. D og E er stengt.
En statue av admiral Ramsey ble reist utenfor tunnelene i november 2000 til minne om hans rolle under Operasjon Dynamo og forsvaret av Dover under andre verdenskrig.
Slottet, tunnelene og området rundt eies av English Heritage, og stedet er en viktig turistattraksjon. Offisielt er Lord Warden of the Cinque Ports overhode for slottet, og har fortsatt tittelen konstabel av Dover Castle. En visekonstabel har bolig i Konstabelens port.
Kunståret 1310
Kunståret 1310 er en oversikt over hendelser, fødte og avdøde kunstnerpersonligheter i 1310.
Grasholmen
Grasholmen er ei øy som ligger mellom Sølyst og Strømsteinen i Stavanger kommune. Hovedpilaren til Stavanger bybru som knytter sammen Stavanger og bydelen Hundvåg, står på Grasholmen. Øya er knyttet til Sølyst via bro. Øya er bebygd med leiligheter, tre hus og én båtbutikk.
Grasholmen ble en del av Stavanger kommune etter byutvidelsen i 1866. AS Norske Esso drev et oljetankanlegg på vestsiden av øya, synlig fra Stavangers østre havn. Tankanlegget ble avviklet for å gi plass til boliger og båthavn.
1015 Christa
1015 Christa er en asteroide i det ytre av hovedbeltet. Den ble oppdaget 31. januar 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.
Vigga (elv)
Vigga er en elv på Hadeland. Den har sitt opphav i åsene øst for Grua, renner først et stykke mot vest, deretter mot nord og nordvest til Roa. Her opptar den tilløp fra Elgsjøen og Kalvsjøtjernet, før den renner videre mot nordvest og nord og faller ut i Jarenvatnet (201 moh.). Herfra renner den mot nordvest gjennom Brandbu og faller endelig ut i Røykenvik i Randsfjorden.
Elven skal opprinnelig ha kaltes Jadra, som har gitt navn til Jarenvatnet. Et annet navn er Augedalselva eller Åvedalselven, som har gitt navn til det gamle skysstedet Augedals bro ved dagens Brandbu. Her lå det gamle brostedet for kongeveien, inntil det på midten av 1800-tallet ble flyttet lenger opp, til Rosendal. I nærheten ligger også den gamle Molstadkvern mølle fra 1915, idag en del av Hadeland Folkemuseum.
Nigeria
Nigeria, offisielt Forbundsrepublikken Nigeria (engelsk: Federal Republic of Nigeria), er en føderal republikk bestående av 36 delstater i tillegg til hovedstaden Abuja. Landet ligger i Vest-Afrika og grenser til Benin i vest, Tsjad og Kamerun i øst og Niger i nord. Nigeria har kyst til Guineabukta i Atlanterhavet. Nigeria har både den høyeste befolkningen og den største økonomien (samlet bruttonasjonalprodukt) av landene i Afrika.
Navnet Nigeria kommer fra elven Niger som renner gjennom landet. Britene koloniserte Nigeria mot slutten av det nittende og det tyvende århundre og satte opp administrative strukturer og lovverk samtidig som de anerkjente tradisjonelle lokale ledere. Nigeria fikk sin uavhengighet igjen i 1960. Flere år senere opplevde landet Biafrakrigen hvor en utbryterrepublikk forsøkte å skaffe seg uavhengighet. Militærregimer har vekslet med demokratisk valgte regjeringer i krisetider.
Nigerias befolkning er delt mellom muslimer i nord og kristne i sør, foruten en liten andel som praktiserer tradisjonelle lokale religioner. Siden 2002 er det pågått flere konflikter, spesielt i nord, mellom regjeringsstyrker og Boko Haram, en islamistgruppering som forsøker å innføre sharialov i området. De tre største og mest innflytelsesrike etniske grupperingene i landet er hausafolket, jorubafolket og ibofolket.
Det nigerianske folket har en lang historie. Arkeologiske funn viser at det fantes menneskelige bosetninger i området tilbake til år 9000 f.Kr.. Området rundt Benue er antatt å være det opprinnelige hjemstedet til Bantufolket som siden spredte seg til det meste av det sentrale og sørlige Afrika i flere omganger mellom 1. årtusen f.Kr. og det 11. århundre og fremover.
Nigeria er det mest folkerike landet i Afrika og det åttende mest folkerike landet i verden. Det er også det mest folkerike landet der majoriteten av befolkningen er svarte. Landets oljereserver har gitt stor økonomisk vekst og det er regnet blant de neste elleve større økonomiene som vil vokse som gunstig land å investere i ifølge Goldman Sachs. Landet er også medlem av Samveldet av nasjoner siden 1960.
Geografi
Nigeria deles grovt sett i tre av elvene Niger og Benue, som kommer inn i landet fra henholdsvis nordvest og øst og møtes i midten. I nærheten av hovedstaden Abuja samles elvene og renner sammen ned i Guineagulfen ved Nigerdeltaet.
Nigerias høyeste punkt er Chappal Waddi på 2 419 meter, nær grensen mot Kamerun.
Demografi
Som Afrikas mest folkerike land står Nigeria for en sjettedel av Afrikas innbyggere, med 185,989,640 folk (2016 World Bank). Mer enn 75 % av befolkningen bor på landsbygda, men man ser en stadig urbanisering. Det anslås at i 2015 vil dobbelt så mange nigerianere bo i byer. Det finnes om lag 25 byer med innbyggertall over 100 000. Millionbyer (2017) omfatter Lagos, Kano, Ibadan, hovedstaden Abuja, Onitsha og Ogbomosho.
Nigeria består av ca. 250 forskjellige etniske grupper og stammer. I hovedsak er gruppene i nord muslimer, mens de i sør er kristne. Det finnes også mange som bekjenner seg til diverse naturreligioner.
De forskjellige etniske gruppene har i hovedsak sine egne språk. Engelsk brukes derfor på nasjonalt nivå, og har status som eneste offisielle språk. De største nigerianske språkene er hausa, joruba og igbo. Hausa er det mest utbredte språket muntlig.
44 % av befolkningen i Nigeria er under 14 år. Folketallet i landet vokser med 2,67 % i året (se grafen for økning i folketallet de siste 40 årene). En gjennomsnittlig nigeriansk kvinne vil få 5,66 barn.
Gjennomsnittlig levealder i Nigeria er 43 år; 44 år for kvinner, 43 år for menn. 67,3 % av den mannlige befolkningen over 15 år kan lese og skrive, blant kvinner er tallet 49,6 %.
I en undersøkelse i 2021 var 73 % av en representativ gruppe innbyggere i landet, interessert i å flytte fra Nigeria.
Historie
På 1200-tallet ble Kanem-Bornu-imperiet grunnlagt. Dette imperiet dekket alle de nåværende landene i regionen, inkludert det nordlige Nigeria. Kanem-Bornu kontrollerte dette området frem til 1840-tallet, da det kollapset.
Fra og med 1600-tallet til 1800-tallet etablerte europeiske makter baser langs den nigerianske kysten. Disse basene ble brukt til å skaffe slaver til koloniene i Amerika.
Etter andre verdenskrig ble Nigeria stadig forandret i retning av en føderal stat, som en konsekvens av krav om uavhengighet. Etter en relativt fredelig løsrivelsesprosess fikk Nigeria sin fulle uavhengighet den 1. oktober 1960. Abubakar Tafawa Balewa ble landets første statsminister.